kardosdrur/scandi-wiki huggingface dataset:
Planetariet

Orion Planetarium, det oprindelige planetarie i Jels har ændret navn til Planetariet og er blevet omdannet til et kultur og eventsted, hvor der afholdes foredrag, intim koncerter mv. Orion Planetarium var et planetarium beliggende i Jels på Søvej 36. Planetariet åbnede i 1993, men måtte lukke pr. 31/12-2016 da en af ejerne, Aarhus Universitet, trak driftstøtten. I efteråret 2021 har Pro-Plan Interaktiv A/S købt ejendommen og åbnet det igen som et kultur- og eventsted.

Ud over planetariesalen findes et lille observatorium. Ved planetariet finder man desuden begyndelsen på Jels Natur- og Planetsti.

Planetariet besøgtes årligt af omkring 15.000 gæster, hvoraf ca. 1/3 udgjordes af skoleelever, der benyttede planetariets skoletjeneste. Daglig leder af planetariet var Lars Petersen, der har en ph.d. i astronomi fra Aarhus Universitet.

Planetariet
Planetariets hjerte er en 11 meter stor kuppel med plads til 60 gæster, hvor nattehimlens stjerner og planeter kan gengives via en projektor af mærket ZKP3 fra firmaet Zeiss GmbH i Tyskland.

Observatoriet
Ved planetariet ligger også et lille observatorium, der kan bruges til at fremvise stjernehimlen for de besøgende.

Historie
Orion Planetarium åbnede den 1. juli 1993 på initiativ fra en gruppe amatørastronomer og med ildsjælen Henrik Nielsen fra Vojens i Sønderjylland i spidsen. I en periode søgte gruppen midler fra fonde, men da disse var svære at opdrive, endte det med at man valgte byen Jels, da man her kunne få egnsudviklingsstøtte fra EU, idet Rødding kommune havde denne mulighed. Gruppen stiftede en privat fond, der slutteligt opnåede finansieringen, der således kom fra Sønderjyllands Amt, der allerede var opnået af projektgruppen; EU midler samt et lån fra Danske Bank. I de 4 første år blev Orion Planetarium drevet af fonden "Orion Fonden", men i september 1997 blev driften overtaget af Det Naturvidenskabelige Fakultet på Aarhus Universitet.

Ved annoncering af lukningen i efteråret 2016, forsøgte lokale ildsjæle at rejse midler til fortsat drift, men kunne ikke forhindre denne. En støtteforening, Orion Planetariums Venner, arbejdede dog på at kunne genåbne planetariet, og fik resten af 2017 til forsøget.

Eksterne kilder/henvisninger 
Archive backup: Orion Planetarium
Støtteforeningen Orion Planetariums Venner 
Orion Planetarium fylder 10 år

Noter 

Astronomiske selskaber og institutioner
Bygninger, konstruktioner og anlæg i Vejen Kommune
Observatorier i Danmark
Kostervig Gods

Kostervig Gods er på 213 hektar og beliggende ved Kostervig, der blev inddæmmet i 1872-1874. Godset ligger i Damsholte Sogn i Vordingborg Kommune.

Ejere af Kostervig 

(1874-1885) Peter Adolph Tutein
(1885-1888) Enkefru Tutein
(1888-1927) Hemming Vilhelm greve Moltke
(1927-1932) Clara Schnack gift Moltke
(1932-1938) Martin Nymann / Jens Nymann
(1938-1956) Peter Nymann / Knud Nymann
(1956-1970) Knud Nymann
(1970-2000) Peter Henning Nymann
(2000-) Kostervig ApS

Kilder 
 J. P. Trap: 5.udgave, Kraks Landbrug

Herregårde i Vordingborg Kommune
Herregårde i Præstø Amt
S, P eller K

S, P eller K er en en form for leg, der typisk leges af børn og unge. 

Spillet skal spilles af mindst 2 personer, men spilles typisk af flere og af begge køn. Der spørges i rundkreds, og den, der sidst er blevet spurgt, spørger videre. Den spurgte skal så vælge et af de mulige bogstaver, og gives en udfordring svarende til det valgte.

S, P eller K er en variant af et spillet Sandhed eller Konsekvens.

Sandhed 
Ved at vælge sandhed, skal man svare oprigtigt på et spørgsmål stillet af de øvrige spillere.
Personen, der lige er blevet spurgt, må så spørge den næste efter at have udført "opgaven".

Konsekvens / Kys 
Ved at vælge konsekvens bliver man stillet 3 forskellige opgaver/udfordringer af den sidste udsatte S, P eller K-deltager. Man skal svare, inden man spørger en anden, ellers får man en meget større konsekvens, som man skal gøre.

I en anden variation står K for "kys", og den udfordrede skal følgelig kysse en af de andre deltagere som vælges af spørgeren.

Procent 
Procent vælges typisk af deltagere, der mest er med som betragtere, og må betegnes som den nemme udvej. Her adspørges spilleren om sin kærlighed til en, af de øvrige fastsat, person.

Andre bogstaver 
Der er mange, der tager flere bogstaver med, så det nærmest bliver en alfabet-leg.

En af de populære nye tiltag er J, som betyder joker. Joker gør, at den, som spørger, selv må vælge, om personen vil give et sandheds-spørgsmål, en konsekvens eller andet, som er med i legen.

Nogen leger med s, k, eller ø, hvor man skal placere 3 deltagere på henholdsvis "ned til hajerne",  "på en ø", eller "med hjem".

Referencer 

Spil og lege
Gundsømagle

Gundsømagle er en by på Østsjælland med , beliggende i Gundsømagle Sogn. Byen ligger i den nordlige del af Roskilde Kommune og tilhører Region Sjælland.

I og nær Gundsømagle kan man bl.a. se det gamle Gundsø Rådhus, Rosentorvet og Margretheskolen. Området omkring Gundsømagle er kendt for sine mange dysser fra stenalderen, hvorefter mange veje i Gundsømagle er opkaldt, og de mange søer. Den mest kendte af disse er nok Gundsømagle Sø (ved Østrup) med sit rige fugleliv. Søen og dens omgivelser i alt 370 hektar er fredet i flere omgange, senest i 1994

Kilder 

Byer i Roskilde Kommune
Byer og bydele med genforeningssten
Havemerian

Havemerian (Origanum majorana), ofte skrevet have-merian, er en én- eller toårig urteagtig plante. Alle overjordiske dele er rige på æteriske olier og anvendes som krydderurt.

Beskrivelse 
Væksten er opret eller opstigende med firkantede, spinkle skud. bladene er modsatte, ovale og helrandede. Oversiden er grågrøn, mens undersiden er lyst grågrøn. Blomsterne er samlet i små stande ved bladfæsterne. De enkelte blomster er typiske læbeblomster i hvidt eller svagt lyserødt. Frugterne er kapsler med mange små frø.

Planten har et dybtgående rodnet. 

Planten måler op til cirka 60 centimeter i højden og 30 centimeter i bredden.

Hjemsted 
Planten stammer oprindeligt fra det østlige middelhavsområde. 

Ved Larnaca på Cypern findes den endnu vildtvoksende sammen med figen, myrte, azarolhvidtjørn, blæresmælde, grøn mynte, haveportulak, johannesbrødtræ, kapers, kardon, mastikstræ, rosmarin, salatsennep og ægte laurbær.

Anvendelse 
Når planten skal bruges som krydderurt, må det indhøstede være uden træagtige dele. Farven skal være lyst grågrøn – også efter tørring. De tørrede plantedele kan holde sig friske i omkring et år og bruges til suppevisk, som pølsekrydderi eller blandet med timian, rosmarin og salvie (herbes de Provence) som krydderi til lammesteg, postej eller sammenkogte retter.

Krydderurter
Haveplanter
Merian
003½: The Adventures of James Bond Junior

003½: The Adventures of James Bond Junior (''003½ James Bond Junior på hemmelig mission) er en James Bond-ungdomsbog fra 1967.

Bogen handler om den berømte hemmelige agent James Bonds nevø af samme navn. Den var et forsøg på en ungdomsorienteret linje rettet mod de 8-14 årige, hvilket ikke rigtig lykkedes.

Forfatteren 
Bogen er skrevet under pseudonymet R. D. Mascott. Hvem der gemmer sig bag dette pseudonym er aldrig offentliggjort, hvilket har åbnet for en række spekulationer. En mulighed er Roald Dahl, der samme år skrev manuskriptet til James Bond-filmen You Only Live Twice, og som i 1975 skrev en lignende børnebog Danny, the Champion of the World. En anden mulighed er Kingsley Amis, der i 1968 skrev James Bond-bogen Colonel Sun men i øvrigt har en anden stil. En tredje mulighed er Arthur Calder-Marshall, der tidligere havde skrevet lignende bøger som The Magic of My Youth (1951) og The Scarlet Boy (1961). Også James Bonds skaber Ian Flemings bror Peter Fleming og dennes søn Nichol Fleming har været nævnt som muligheder.

Plot 
Den berømte James Bonds nevø af samme navn er hjemme på ferie fra kostskolen. Her opdager han, at ejendommen Hazely Hill, hvor han har sin hemmelige hule med sine ting, er blevet effektivt indhegnet og nu bebos af nogle skumle typer. Har de forbindelse til et nyligt røveri, og hvad laver pigen Sheelagh Smith hos dem? Den unge Bond graver i sagen, men de voksne er ligeglade, og hans gamle kammerater vender ham ryggen. Og selv må han snart erkende, at Hazely Hill er et farligt sted.

James Bond-bøger
Værker om spionage
Sabrina (tegnefilm)

Sabrina (Sabrina: The Animated Series) er en amerikansk tegnefilmserie produceret af A. Film and DiC Entertainment baseret på Archie Comics Sabrina, the Teenage Witch og som et spin-off fra tv-serien af samme navn.

Serien produceredes 65 afsnit i 1999-2000, der i 2002 opfulgtes af en ny serie Sabrinas hemmelige liv i 26 afsnit. I Danmark sendes begge serier med dansk tale på Cartoon Network.

Serien handler om den 13-årige halvheks og skoleelev Sabrina, der bor sammen med sine tanter Hilda og Zelda Spellman, onkel Quigley og den talende kat Salem. Afsnittene kredser typisk om Sabrinas dagligdags problemer, som hun forsøger at løse med magi, hvilket dog sjældent er nogen god ide.

Danske stemmer 
 Annevig Schelde Ebbe – Sabrina
 Sasia Mølgaard – Tante Hilda
 Ann Hjort – Tante Zelda
 Jette Sievertsen
 Torbjørn Hummel – Salem
 Michael Elo – Onkel Quigley
 Bente Eskesen
 Kit Eichler
 Mathias Klenske – Harvey
 Simon Stenspil
 Caspar Phillipson
 Malene Tabart
 Trine Glud
 Timm Mehrens
 Malte Milner Find
 Mikkel Christiansen
 Lars Mikkelsen – Hr. Snipe

Dvd'er 
 Heksen Sabrina: En populær pige
 Heksen Sabrina: Når katten er ude...
 Heksen Sabrina: Den bedste halloween-fest

Eksterne henvisninger 
 
Animerede tv-serier
SilverFin

SilverFin er en James Bond af Charlie Higson. Den udkom første gang i 2005.

Bogen er den første i serien Young Bond, der handler om James Bonds tid som elev på kostskolen Eton College startende i 1933. Serien bliver for Charlie Higson på fem bøger, hvoraf de tre første er udkommet, den fjerde udgives 6. september 2007, og den sidste om Bonds bratte afslutning på Eton er under udarbejdelse. Det er ikke utænkeligt, at andre senere kommer til at fortsætte serien, men der foreligger intet konkret om dette.

Plot 
Den unge Bond starter på den store men gammeldags Eton College. Her får han hurtigt nogle venner men også fjender i form af amerikanerdrengen George Hellebore og dennes slæng. Georges far Lord Randolph Hellebore har store forventninger til sin søn, men bl.a.a. takket være Bond mislykkes det for George at leve op til favoritværdigheden i en trekampturnering. Men en ny farligere kamp tager snart fat i Skotland, da Bond sammen med Londondrengen "Red" Kelly begynder at undersøge hvad, der blev af dennes fætter Alfie. Sporene peger mod Lord Hellebores mystiske slot.

James Bond-bøger
Agerupgård

Agerupgård er en gammel sædegård, som nævnes første gang i 1397 med navnet Aggerupgaard. Agerup ligger i Våbensted Sogn i Guldborgsund Kommune. Hovedbygningen er opført i 1858.

Agerup Gods er på 375,5 hektar med Trudstolpegård

Ejere af Agerup 

 (1397-1435) Laurids Nielsen Kabel
 (1435-1688) Kronen
 (1688-1720) Christian Lerche
 (1720-1721) Sophie Ulrikke von Reichou gift Lerche
 (1721-1732) Cornelius Johan Lerche
 (1732-1750) Jacob Flindt
 (1750-1790) Henrik de Flindt
 (1790-1801) Christian Christopher de Flindt
 (1801-1835) Jacob de Flindt Reimer
 (1835-1840) Christian Henrich August Hardenberg-Reventlow
 (1840-1842) Ida Augusta Hardenberg-Reventlow gift (1) Holck (2) von Gersdorff (3) d`Almaforte
 (1842-1846) Christian Ludvig Johan Dormund von Gersdorff-Hardenberg-Reventlow
 (1846) Ida Augusta Hardenberg-Reventlow gift (1) Holck (2) von Gersdorff (3) d`Almaforte
 (1846-1864) Simon Dominici d`Almaforte-Hardenberg-Reventlow
 (1864-1867) Ida Augusta Hardenberg-Reventlow gift (1) Holck (2) von Gersdorff (3) d`Almaforte
 (1867-1885) Carl Ludvig August Rudolph Holck-Hardenberg-Reventlow
 (1885-1900) Ida Louise Henninga von Qualen gift Holck-Hardenberg-Reventlow
 (1900-1922) Christian Benedictus Johan Ludvig Conrad Ferdinand greve Reventlow
 (1922-1945) Rudolph Evard Wilhelm Ferdinand Christian greve Reventlow (Christian Benedictus søn)
 (1945-1955) Else Risom gift Reventlow (Rudolphs kone)
 (1955-1979) Claus Detlev Frederik Ferdinand greve Reventlow (Rudolphs fætters søn)
 (1979-) Otto Frederik Juel greve Reventlow

Kilder 

J. P. Trap: 5.udgave, Kraks Landbrug

Herregårde i Guldborgsund Kommune
Herregårde i Maribo Amt
Generalkirkeinspektionskollegiet

Generalkirkeinspektionskollegiet blev oprettet 1737. Dets opgave var at føre tilsyn med lærerne og undervisningen i skolerne, kirkerne og ved universitetet. Samtidig fik det overdraget censuren over alle teologiske og religiøse skrifter. På et senere tidspunkt overtog kollegiet desuden ledelsen af missionen i Vestindien. 

Kollegiet havde oprindelig forestillingsret, men mistede denne i forbindelse med Johann Friedrich Struensees reformer af administrationen i 1771, hvorefter den overgik til Danske Kancelli. 

1791 ophævedes kollegiet, og hovedparten af dets administrationsområde blev overtaget af Danske Kancelli, dog således at ledelsen af missionen i Vestindien blev overladt til Missionskollegiet (oprettet 1714).

Kilde 

 Rigsarkivets Samlinger

Danske myndigheder under enevælden
Etableret i 1737
Ophørt i 1791
G-Star Raw

G-Star RAW er et verdensomspændende hollandsk modetøjmærke. Det blev grundlagt i 1989. G-Star er mest kendte for at lave t-shirts og bukser. De laver dog langt større kollektioner til begge sæsoner med bl.a. jakker, hoodies, shorts, skjorter m.m. G-Star RAW har desuden fået den australske designer Marc Newson til at designe specielle kollektioner for firmaet.
Et af G-Star's store modeshows foregår i New York under navnet "New York RAW" hvor helt særlige limited editions fremvises, disse dog ofte med et let militant islæt.

Eksterne henvisninger 
 Officielt websted (på engelsk) 

Tøjmærker
Etableret i 1989
Beklædningsvirksomheder fra Nederlandene
Jean Robic

Jean Robic (10. juni 1921 i Vouziers, Champagne-Ardenne – 6. oktober 1980).

Fransk cykelrytter, som vandt Tour de France i 1947.
Jean Robic var den første vinder efter 2. verdenskrig.
Først på den sidste etape – 140 km fra Paris – erobrede han overraskende den gule trøje, ved at angribe Pierre Brambilla.

Hans professionelle karriere var fra 1943 til 1961.

Han døde i en bilulykke nær Claye-Souilly.

Eksterne henvisninger

Tour de France-vindere
Mandlige cykelryttere fra Frankrig
Landsdelsscene

Landsdelsscene er en betegnelse, der anvendes om de tre største teatre uden for København; Odense Teater, Aarhus Teater og Aalborg Teater. 

De tre teatre er forpligtet til at spille et bredt repertoire, men skal også lave teater af mere eksperimenterende og smal karakter. Fælles for teatrene er, at de ofte supplerer deres faste ensemble med gæsteskuespillere. Før strukturreformens ikrafttræden i 2007 modtog landsdelsscenerne tilskud fra amter og kommuner, men siden 2007 har tilskudet udelukkende været statsligt.

Det nuværende Københavns Teater har tidligere heddet Den Storkøbenhavnske Landsdelsscene.

Teater
Københavns Teater

Københavns Teater, også blot markedsført som kbht, tidligere Det Storkøbenhavnske Teaterfællesskab, Den Storkøbenhavnske Landsdelsscene og Hovedstadens Teater, er en selvejende institution under Kulturministeriet, der har til formål at støtte driften af en række mindre teatre i hovedstadsområdet. Ifølge teaterloven skal Københavns Teatre sikre, at teatrenes repertoire er bredt og af høj kunstnerisk kvalitet, at opførelserne er både ældre og nyere, og at teatrene også laver eksperimenterende og nytænkende teater.

Indtil 2005 blev Københavns Teater drevet af Københavns og Frederiksberg Kommuner samt Københavns, Frederiksborg og Roskilde amter med et tilskud fra staten. Efter kommunalreformen i 2007 blev navnet ændret til Hovedstadens Teater for så senere at blive ændret til det nuværende Københavns Teater. Teatrene i ordningen administreres af en bestyrelse, som beslutter hvilke teatre, der skal tilbydes at indgå i ordningen. Bestyrelsesmedlemmerne er udpeget blandt personer med tilkytning til skuespilbranchen.

Teatre i ordningen 
Siden teaterloven blev revideret i 1999 har Københavns Teater bestået af:
 Betty Nansen Teatret
 Republique
 Folketeatret
 Østre Gasværk Teater
 Nørrebros Teater

samt det nu lukkede Gladsaxe Teater, Camp X Aveny og Camp X Rialto. Der ydes desuden et huslejetilskud til Det Ny Teater og et særligt tilskud til Dansk Danseteater.

Eksterne henvisninger 
 Københavns Teaters hjemmeside

Teater
Teater
Sergej Ivanov (cykelrytter)

Sergej Valerjevitj Ivanov (russisk Сергей Валерьевич Иванов, født 5. marts 1975 i Tjeljabinsk) er en tidligere professionel russisk landevejscykelrytter.

Eksterne henvisninger  

Mandlige cykelryttere fra Rusland
Personer fra Tjeljabinsk
Blood Red Throne

Blood Red Throne er et dødsmetalband fra Kristiansand, Norge.
De udgav deres tredje album, Altered Genesis, i januar 2005. Guitaristen Tchort fra Emperor, Green Carnation og Carpathian Forest spiller med i bandet. Blood Red Throne kombinere elementer fra Cannibal Corpse, Deicide, Suffocation, Slayer, Massacre, Death og Obituary hvilket skaffede dem en pladekontrakt med Earache Records.

Diskografi

Studiealbum 
 2001: Monument of Death
 2003: Affiliated with the Suffering
 2005: Altered Genesis
 2007: Come Death
 2009: Souls of Damnation
 2011: Brutalitarian Regime
 2013: Blood Red Throne
 2016: Union of Flesh and Machine

Ep'er 
 2002: A Taste for Blood

Splitalbum 
 2003: A Taste for Butchery (med Severe Torture)

Demoer 
 2000: Deathmix 2000

Medlemmer 
 Vald – Vokal
 Daniel "Død" Olaisen – Guitar
 Terje "Tchort" Vik Schei – Guitar
 Erlend Caspersen – Bas
 Anders Haave – Trommer

Noter 

Dødsmetalgrupper
Metalgrupper fra Norge
Musikgrupper fra 1998
Lykathea Aflame

Lykathé er et tjekkisk teknisk dødsmetalband dannet i Prag i 1999.

Biografi 
Dannet som Appalling Spawn udgav de demoen Bestial, Mystical, & Spiritual (The First Spawn) i 1996, og et fuldt album, Freedom, Hope, & Fury (The Second Spawn) i 1998. Bandet skiftede navn til Lykathea Aflame da Tomás Corn fra Garbage Disposal kom med i bandet.

De udgav albummet Elvenefris i 2000.

Bandet skiftede efterfølgende navn til Lykathé, og har fået et nyt logo og har skiftet flere medlemmer ud. De indspiller i øjeblikket et nyt album.

Diskografi

Som Lykathea Aflame 
 Elvenefris cd (Obscene Productions, 2000)

Som Appalling Spawn 
 Bestial, Mystical, & Spiritual (The First Spawn) demo (1996)
 Freedom, Hope, & Fury (The Second Spawn) cd (1998)

Medlemmer 
 Petr Tománek (aka Ptoe) – guitar
 Tomás Corn – trommer (Garbage Disposal, Despise, Solfernus)
 Martin Corn – bas

Tidligere medlemmer 
 Ondra Martinek – guitar
 Andy Maresh – bas
 Gabriel – trommer
 Radim Matějka – sang
 Veronique Matějková – sang
 Setchi – guitar
 Václav Zahradník – keyboards
 Martin Corn – bas

Eksterne henvisninger 
 Lykathea Aflame på Encyclopaedia Metallum
 Lykathea Aflame's Myspace

Teknisk dødsmetal-grupper
Musikgrupper fra 1999
Óscar Sevilla

Óscar Miguel Sevilla Rivera (født 29. september 1976) er en spansk landevejscykelrytter. Han er en udpræget bjergrytter, med mange gode resultater i etapeløb, som i Tour de France og Vuelta a España hvor han flere gange har været blandt de ti bedste sammenlagt.

Eksterne henvisninger 

Mandlige cykelryttere fra Spanien
Hyperbarisk oxygenterapi

Hyperbarisk oxygenterapi er den medicinske brug af oxygen ved højere niveauer end atmosfærisk tryk. Typisk vil en hyperbarisk oxygenbehandling bestå af en længere række af behandlinger på 15-90 minutters varighed, hvor ilt under tryk bruges i behandling af forskellige lidelser.

Behandlingsformen har været undersøgt og studeret siden starten af forrige århundrede. I dag ved man at det er gavnligt til bl.a. sårheling, ved akutte brandsår, ved stråleskader og mange andre lidelser.

Medicinske behandlinger
Branden

Branden er et færgeleje og en bebyggelse i Midtjylland ved Fursund i Selde Sogn i Salling. Fra Branden er der færgeforbindelse til Fur. Stedet ligger i Skive Kommune og tilhører Region Midtjylland.

Navnet Branden (lokal udtale: "æ Bråen") skyldes, at passagererne på Salling-siden tidligere tilkaldte færgemanden fra Fur, ved at de tændte et lyssignal (en brand).

Der findes et slæbested til venstre for færgelejerne – mod vest. Slæbestedet er nyetableret og indviet den 9. oktober 2009

Færgehavne
Lokaliteter i Skive Kommune
As I Lay Dying

As I Lay Dying er et amerikansk metalcore-band fra San Diego i Californien dannet i 2001. Musikalsk har bandet haft indflydelse fra melodisk dødsmetal som f.eks. At the Gates. På nuværende tidspunkt har de en pladekontrakt med Metal Blade Records. Bandets navn stammer muligvis fra romanen af samme navn skrevet af William Faulkner selvom der dog ikke er nogen sammenhæng mellem bogen og bandet. For nylig vandt bandet "Ultimate Metal God" prisen fra MTV2 ved det første  årlige specialprogram "All That Rocks".

Kristendom
Bandet har tidligere i karrieren været markedsført som et kristent band, og bl.a. Lambesis har talt åbent om sin kristne livsanskuelse.  Efter Lambesis dom for medvirken til planlagt mord i maj 2014, har han udtalt, at bandets kristne image blev holdt i hævd med bl.a. pladesalg for øje.

Genreskift 
Med det nye album "An Ocean Between Us" satte As I Lay Dying et nyt melodisk præg på deres musik. Deres ældre musik var til tider forudsigeligt og lidt ensartet på de forskellige albums med den gennemgående metalcore i alle de tidligere albums. Men i det nye album drages Josh Gilberts rene vokal meget mere ind over musikken og deres riffs er generelt mere tekniske og finpolerede end førhen. 
Genreskiftet er meget merkant, og det er taget godt imod i metalmiljøet, hvor blandet deres sang "Nothing Left" er resulteret i en Sci-Fi inspireret musikvideo som har kørt på MTV.

Medlemmer

Nuværende medlemmer 
 Tim Lambesis – Vokal (2001-)
 Jordan Mancino – Trommer (2001-)
 Phil Sgrosso – Guitar/Vokal (2003-)
 Nick Hipa – Guitar (2004-)
 Josh Gilbert – Bas, vokal (2007-)

Tidligere medlemmer 
 Evan White – Guitar (2001-2003)
 Jasun Krebs – Guitar (2003)
 Clint Norris – Bas, vokal (2003-2006)

Diskografi 
 Beneath the Encasing of Ashes (2001)
 As I Lay Dying/American Tragedy (delt med American Tragedy) (2002)
 Frail Words Collapse (2003)
 Shadows are Security (2005)
 A Long March: The First Recordings (2006)
 An Ocean Between Us (2007)
 The Powerless Rise (2010)
 Awakened (2012)
 Shaped by Fire (2019)

Henvisninger 
 Officiel hjemmeside

Noter 

Metalgrupper fra USA
Musikgrupper fra 2001
Tom Fletcher

Thomas Michael Fletcher (født 17. juli 1985 i London), bedre kendt som Tom Fletcher, er forsanger, guitarist og pianist i det britiske band McFly, der også består af Danny Jones, Dougie Poynter og Harry Judd. Han er også børnebogsforfatter og YouTube vlogger.
   
Fletcher's talent blev opdaget, da han i 2002 gik til audition til bandet Busted. Det lykkedes ham at komme med i bandet – men kun i 24 timer, da det hurtigt blev besluttet, at Busted skulle være en trio og ikke en kvartet. Universal (Busted's pladeselskab) kunne dog se, at Fletcher havde talent, så de beholdte ham som sangskriver i Busted. I 2003 holdt pladeselskabet auditions til et boyband, V, og Fletcher var med som "dommer". En af kandidaterne, Danny Jones (der troede, at det var endnu et Busted-lignende band, de søgte), havde taget sin guitar med. Fletcher så muligheder i Jones, de to begyndte at skrive sange sammen og halvdelen af McFLY var dannet.

Fletcher har to tatoveringer; en stor stjerne, som gruppemedlem Danny Jones har designet, som er placeret på højre bryst, på foden har han teksten Big (Big foot).

Han har en yngre søster, som hedder Carrie Hope Fletcher, som også spiller guitar, klaver og synger. Udover det er Carrie også skuespiller, forfatter og youtube blogger.

Tom Fletcher er i 2012 blevet gift med med Giovanna Falcone, som er skuespiller. De har været kærester siden skolen, altså snart 6 år. Sammen har de sønnen Buzz Michelangelo Fletcher, som blev født 13. marts 2014. Alle medlemmerne troede at Fletcher ville blive den første til at fri til sin kæreste. Desuden har han skrevet sangen "All About You" til hende. (Danny Jones har udtalt at han har det underligt med at synge sangen, specielt når Falcone er til stede i publikummet. Da han ved hvilke tanker og følelser Fletcher har lagt i sangen.

Eksterne henvisninger 

 
 
 

Personer fra London 
Sangere fra England
McFly